கேள்வி: நீல் துரோக் - தகைமைகளும் விருதுகளும் பற்றி நீங்கள் என்ன அறிந்துள்ளீர்கள்?
பதில்: கணித இயற்பியலில் அவர் செய்த பணிக்காகவும் , முய்சன்பெர்கில் ஆப்பிரிக்க கணித அறிவியல் நிறுவனத்தை நிறுவியதற்காகவும் அவருக்கு 2008 இல் டெட் (மாநாடு) பரிசு வழங்கப்பட்டது. 2008 ஆம் ஆண்டில் புத்தாக்கம், தொழில்முனைவோர் குறித்த உலக உச்சி மாநாட்டில்) மிகவும் புத்தாக்கமான மக்கள் கண்டுபிடிப்புகளுக்கான விருதையும் அவர் பெற்றார். 2008 ஆம் ஆண்டு அக்டோபர் 1 ஆம் தேதியன்று தொடங்கி கோட்பாட்டு இயற்பியலுக்கான பெரிமீட்டர் நிறுவனத்தின் புதிய நிர்வாக இயக்குநராக துரோக் இருப்பார் என்று 2008 மே 9 அன்று மைக் இலாசரிடிசு அறிவித்தார். 2010 ஆம் ஆண்டில் கத்தாரில் நடந்த கல்விக்கான உலக கண்டுபிடிப்பு உச்சிமாநாட்டிலிருந்து ஒரு பரிசையும் , தென்னாப்பிரிக்க கணிதக் கழகத்தின் விருதையும் துரோக் பெற்றார். 2011 ஆம் ஆண்டில் ஒட்டாவா பல்கலைக்கழகத்தில் இருந்து துரோக் தகைமை முனைவர் பட்டம் பெற்றார். 2011 நவம்பர் 3 அன்று 2012 பருவத்திற்கான மாசி சொற்பொழிவுகளை வழங்க துரோக் தேர்ந்தெடுக்கப்பட்டார். இது அக்டோபர் 2012 இல் கனடா முழுவதும் பல்வேறு இடங்களில் வழங்கப்படவுள்ள ஐந்து தனித்தனி விரிவுரைகளை உள்ளடக்கியது , அதன்பிறகு விரைவில் சிபிசியின் எண்ணக்கரு நிகழ்வில் ஒளிபரப்பப்பட்டது. 2012 ஆம் ஆண்டில் கெரியத் - வாட் பல்கலைக்கழகத்தில் இருந்து தகைமை முனைவர் பட்டம் பெற்றார். 2012 ஆம் ஆண்டில் துரோக் தனது அண்டத்தின் உள்ளே: குவையம் முதல் அண்டம் வரை புத்தகத்திற்காக இலேன் ஆண்டர்சன் விருதைப் பெற்றார் . துரோக் யுசி உலூவைனில் இருந்தும்(4 பிப்ரவரி 2019) புனித மேரி பல்கலைக்கழகத்தில் இருந்தும் (16 மே 2014)) சுட்டெல்லன் போசுக்கு பல்கலைக்கழகத்தில் இருந்தும்(26 மார்ச்சு 2015) தகைமை முதுமுனைவர் பட்டங்கள் வழங்கப்பட்டன செயின்ட் மேரி பல்கலைக்கழகம் சான் பிரான்சிசுக்கோவில் நடைபெற்ற 2016 எஸ். பி. எஸ். நாற்கர மாநாட்டில் 2016 ஜான் தோரன்சு தேட் விருது வழங்கப்பட்டது.